**INDOKOLÁS**

**a Szombathely Megyei Jogú Város Önkormányzata által adományozható kitüntetésekről szóló 7/2016. (III.1.) önkormányzati rendelet módosításához**

**1.§**

A helyi sajtó, illetve médiumok munkatársai által végzett magas színvonalú tevékenység elismerése céljából adományozható díj elnevezését tartalmazza.

**2.§**

A díj adományozásának feltételei kerülnek meghatározásra.

**3.§**

A kitüntetési javaslatok polgármester részére történő megküldésének határidejével egészíti ki a rendeletet.

**4.§**

A kitüntetés átadásának időpontját szabályozza. Ahhoz, hogy a kitüntetés a rendelet által szabályozott egyéb kulturális kitüntetésektől eltérő időpontban kerülhessen átadásra, szükséges a korábbi kitüntetések átadásának időpontját tartalmazó pont újraszabályozása is.

**5.§**

A kitüntetések adományozásának kezdeményezésére jogosultak körére vonatkozó rendelkezést módosítja annak érdekében, hogy az újonnan szabályozásra kerülő kitüntetés esetében is szabályozott legyen a kitüntetés adományozásának kezdeményezése.

**6.§**

A rendelet hatályba lépését tartalmazza.